LĪGUMS NR. ŠN 2024/93
par veselības apdrošināšanu

	Rīgā,
	        Elektroniskā dokumenta parakstīšanas datums ir
                    pēdējā pievienotā droša elektroniskā paraksta un laika zīmoga datums




VSIA „Šampētera nams”, vienotais reģistrācijas Nr.50003000771, tās valdes locekles Kristīnes Krūmiņas personā, kura rīkojas uz sabiedrības statūtu pamata, no vienas puses,  turpmāk tekstā – Apdrošinājuma ņēmējs, no vienas  puses,  un
ERGO Life Insurance SE Latvijas filiāle, reģistrācijas Nr. 40103336441, kuru saskaņā ar pilnvaru pārstāv Kaspars Neivalds, turpmāk tekstā – Apdrošinātājs, no otras puses, turpmāk tekstā abas kopā un katra atsevišķi sauktas arī Puse, Puses, noslēdza šāda satura līgumu:

1. Līguma priekšmets
1.1. Apdrošinājuma ņēmējs, pamatojoties uz iepirkuma “Veselības apdrošināšanas pakalpojumi VSIA “Šampētera nams” darbiniekiem”, iepirkuma identifikācijas Nr. ŠN 2024/16, (turpmāk tekstā – iepirkums) un Publiskā iepirkuma komisijas 2024.gada 27. septembra lēmumu, slēdz šo līgumu ar Apdrošinātāju par Apdrošinājuma ņēmēja darbinieku (turpmāk tekstā – Apdrošinātās /Apdrošināmās personas) veselības apdrošināšanu saistībā ar iespējamajiem izdevumiem, kas radušies par saņemtajiem veselības aprūpes pakalpojumiem, saskaņā ar  Līgumu un Apdrošinātāja iepirkumā iesniegto Piedāvājumu.
1.2. Noslēdzot līgumu Apdrošinātājs apliecina, ka tam ir zināmas un pieņemamas visas  iepirkuma ietvaros izvirzītās prasības un viņš tās apņemas ievērot visā Līguma izpildes laikā. 

2. Pakalpojumu sniegšanas kārtība
2.1. Veselības apdrošināšana Apdrošināmiem tiek nodrošināta 12 (divpadsmit) kalendāros mēnešus, Apdrošinātājam izsniedzot veselības apdrošināšanas polisi, turpmāk tekstā – Polise, kas ir spēkā 12 (divpadsmit) kalendāros mēnešus.
2.2. Veselības apdrošināšana ir spēkā Latvijā 24 (divdesmit četras) stundas diennaktī, 7 (septiņas) dienas nedēļā.
2.3. Veselības apdrošināšana, noslēdzot Līgumu, tiek nodrošināta 19 (deviņpadsmit) Apdrošinājuma ņēmēja Apdrošināmiem. Iespējamās Apdrošināto skaita svārstības Līguma termiņa laikā ir +/- 20% ietvaros.
2.4. Apdrošinātājs sniedz Pakalpojumus, ievērojot savā “Tehniskajā piedāvājumā” iepirkuma procedūrā, kas ir šī Līguma neatņemama sastāvdaļa un noformēts kā Līguma Pielikums Nr. 1, noteikto, par cenām, kādas noteiktas Apdrošinātāja “Finanšu piedāvājumā”, kas ir šī Līguma neatņemama sastāvdaļa un noformēts kā Līguma Pielikums Nr. 1.
2.5. [bookmark: _Hlk75782412]Apdrošinājuma ņēmējs sastāda un elektroniski nosūta Apdrošinātājam Apdrošināmo sarakstu, kurā norāda Apdrošināmo vārdu, uzvārdu un personas kodu un norādi par apdrošināšanas programmu vai programmām.
2.6. Apdrošinātājs ne vēlāk kā 5 (piecu) darbdienu laikā pēc Līguma spēkā stāšanās un Līguma 2.5. punktā minēto Apdrošināmo sarakstu saņemšanas izsniedz Apdrošinājuma ņēmējam – 
2.6.1. Polisi, kas kļūst par Līguma neatņemamu sastāvdaļu; 
2.6.2. Apdrošināto individuālās veselības apdrošināšanas kartes, turpmāk tekstā – Kartes/Karte; 
2.6.3. Nodrošina katram Apdrošinātajam detalizētu programmas aprakstu, tajā skaitā arī iekļaujot norādot uz Apdrošinātāja tīmekļa vietnes adresi, kur ir pieejama informācija par veselības apdrošināšanas noteikumiem, atlīdzības pieteikumu iesniegšanas veidiem – (turpmāk -Programma);
2.6.4. aktuālo līguma iestāžu sarakstu (vai informāciju, kur interneta vietnē minētais atrodams).
2.7. Apdrošinājuma ņēmējam ir pienākums informēt katru Apdrošināto par Apdrošinātāja sagatavotās Karti, Programmu un aktuālā līguma iestāžu saraksta pieejamību.
2.8. Polises darbības laikā Apdrošināto un Apdrošinātāja sadarbība tiek veikta kārtībā, kāda norādīta Līguma Pielikumā Nr. 1. 
2.9. Apdrošinātājs izmaksā apdrošināšanas atlīdzības Apdrošinātajiem Pielikumā Nr. 1 noteiktajos gadījumos, apmērā, termiņā un kārtībā.
2.10. Apdrošinātājs nav tiesīgs samazināt un/vai pasliktināt Līguma Pielikumā Nr. 1 piedāvāto Pakalpojumu apjomu un kvalitāti, kā arī jebkādā veidā Līguma darbības laikā grozīt noteikumus attiecībā uz piedāvātajiem Pakalpojumiem un to sniegšanas kārtību, pasliktinot Apdrošinājuma ņēmēja, tai skaitā Apdrošināto stāvokli. 
2.11. Apdrošinātājs ir tiesīgs papildināt līguma iestāžu sarakstu un ir tiesīgs paplašināt vai uzlabot sniedzamo Pakalpojumu klāstu, bet tas nevar būt par pamatu apdrošināšanas prēmiju palielināšanai.
2.12. Ja tiek konstatētas pretrunas starp Līgumu, tai skaitā Līguma Pielikumu Nr. 1 un Līguma Pielikumam Nr. 1 pievienotajiem apdrošināšanas noteikumiem, turpmāk tekstā - Noteikumi, Puses vadās no Līguma, tai skaitā Līguma Pielikuma Nr. 1. Noteikumi tiek piemēroti, ja Līgums un Līguma Pielikums Nr. 1 nesatur piemērojamos nosacījumus. 
2.13. Polises darbības laikā Apdrošinājuma ņēmējs 1 (vienu) reizi mēnesī ir tiesīgs veikt izmaiņas Apdrošināto sarakstā (saraksta papildināšanu un samazināšanu), ievērojot Līguma Pielikuma Nr. 1 noteikto.
2.15. Apdrošinātājs, saņemot no Apdrošinājuma ņēmēja informāciju par darba attiecību pārtraukšanu ar Apdrošināto, ne vēlāk kā 3 (trīs) darbdienu laikā informē Apdrošinājuma ņēmēju par atgriežamās apdrošināšanas prēmijas, kas attiecas uz šo Apdrošināto, apmēru, kuru nosaka proporcionāli atlikušajam Polises darbības periodam. Apdrošinātājs atbilstoši Apdrošinājuma ņēmēja izvēlei:
2.15.1. vai nu Līgumā noteiktā termiņā pēc atgriežamās apdrošināšanas prēmijas saskaņošanas ar Apdrošinājuma ņēmēju, ko apliecina abu Pušu parakstīts atbilstošs veiktā aprēķina dokuments, pārskaita atlikušo apdrošināšanas prēmijas daļu uz Apdrošinājuma ņēmēja bankas norēķinu kontu;
2.15.2. vai arī ieskaita aprēķināto atlikušo apdrošināšanas prēmijas daļu Apdrošinājuma ņēmēja norādītā jauna Apdrošināmā prēmijas apmaksā.
2.16. Apdrošinātājs, saņemot no Apdrošinājuma ņēmēja informāciju par darba attiecību uzsākšanu ar Apdrošināmo, ne vēlāk kā 3 (trīs) darbdienas laikā informē Apdrošinājuma ņēmēju par šā Apdrošināmā apdrošināšanas prēmijas apmēru, kuru nosaka proporcionāli Polises atlikušajam darbības periodam, pievieno Apdrošināmo Polisei un iesniedz Apdrošinājuma ņēmējam attaisnojuma dokumentu (rēķinu) par apdrošināšanas prēmijas apmaksu.
2.17. Apdrošinātājs nav tiesīgs saņemt papildu samaksu no Apdrošinājuma ņēmēja par izmaiņu veikšanu Polisē, kā arī veikt ieturējumus no atmaksājamām neizmantotajām apdrošināšanas prēmijām.
2.18. Ja tiek pārtērēti Līguma Pielikumā Nr. 1 noteiktie limiti, pārsniegto summu Apdrošinātājs piedzen no Apdrošinātā, kas šos limitus pārsniedzis.

3. Apdrošināšanas starpnieks
3.1. Līgumam piesaistītais apdrošināšanas brokeris ir SIA ”APDROŠINĀŠANAS UN FINANSU BROKERS”, reģistrācijas Nr. 40003438358, turpmāk tekstā – Brokeris, kurš veic Brokera pienākumus iepirkuma procedūras dokumentu sagatavošanā, Līguma noslēgšanā un tā apkalpošanā. Brokera kontaktpersona – Anna Širjājeva, personu apdrošināšanas projektu vadītāja, tālrunis: +371 67621898, e-pasts: anna.sirjajeva@financebroker.lv.
3.1.  Atlīdzības samaksa Brokerim par Līgumā noteiktā Pakalpojuma sniegšanu tiek noteikta brokera komisija 5% (piecus procentus) no VSIA “Šampētera Nams” darbinieku veselības apdrošināšanas iepirkumu līguma summas, kuru tam izmaksā apdrošinātājs.

4. Norēķinu kārtība
4.1. Līgumcena - apdrošināšanas prēmiju kopsumma par Pakalpojumiem uz 12 (divpadsmit) kalendārajiem mēnešiem (visu apdrošināšanas Pakalpojumu sniegšanas periodu), ir 11 400,00  EUR (vienpadsmit tūkstoši četri simti eiro un 00 centi) bez pievienotās vērtības nodokļa. 
Kopējā līguma summa, ņemot vērā Līguma 2.3. punktā noteiktās darbinieku svārstības nevar pārsniegt 13 800,00 EUR (trīspadsmit tūkstoši astoņi simti eiro un 00 centi).
4.2. Līguma darbības laikā vienības cena - apdrošināšanas prēmija, kas norādīta Līguma Pielikumā Nr. 1, nevar tikt paaugstināta, pamatojoties uz jebkādiem Apdrošinātāja norādītiem subjektīviem vai objektīviem apstākļiem. Apdrošināšanas prēmijā ir iekļautas visas izmaksas, kas saistītas ar Pakalpojumu sniegšanu, kā arī ierēķināti visi iespējamie un paredzamie sadārdzinājumi, un Apdrošinājuma ņēmējam papildus nav jāveic nekādi maksājumi.
4.3. Līgumcenas samaksa par apdrošināšanas Polises periodu - tas ir 12 (divpadsmit) kalendārajiem mēnešiem, tiek veikta 2 (divos) maksājumos ne vēlāk kā 30 (trīsdesmit) kalendāro dienu laikā no attaisnojuma dokumenta (rēķina) saņemšanas dienas. 
4.4. [bookmark: _Hlk22736515]Attaisnojuma dokumentam (rēķinam) ir jābūt sagatavotam atbilstoši Grāmatvedības likumā un Ministru kabineta noteikumos Nr. 877 “Grāmatvedības kārtošanas dokumenti” noteiktajam un tam ir jāsatur atsauce uz šī Līguma noslēgšanas datumu un numuru, tai skaitā Apdrošinājuma ņēmējs pieņem elektroniskos attaisnojuma dokumentus (rēķinus), kuri sagatavoti strukturētā elektroniskā formā, kas ļauj tos automātiski un elektroniski apstrādāt, un kas atbilst normatīvajiem aktiem par piemērojamo elektroniskā rēķina standartu un tā pamatelementu izmantošanas specifikāciju un aprites kārtību.
4.5. [bookmark: _Hlk37946639]Attaisnojuma dokuments (rēķins) nosūtāms uz Apdrošinājuma ņēmēja oficiālo elektronisko adresi: info@sampeteranams.lv, kā arī vienlaicīgi nosūtīts arī Apdrošinājuma ņēmēja pilnvarotā pārstāvja Līgumā norādīto e-pasta adresi.
4.6. Ja Polises darbības laikā Apdrošinājuma ņēmējam jāsamaksā apdrošināšanas prēmija vai jāpiemaksā tās daļa par pievienotajiem Apdrošinātajiem vai Apdrošinātājam jāatmaksā neizmantotā prēmijas daļa par izslēgtajiem Apdrošinātajiem, Puses minētos maksājumus samaksā ne vēlāk kā 30 (trīsdesmit) kalendāro dienu laikā pēc attiecīgu izmaiņu veikšanas Polisē un attaisnojuma dokumenta (rēķina) piestādīšanas.
4.7. Apdrošināšanas atlīdzības izmaksa vai Atlīdzības pieteikuma iesniedzēja informēšana atteikuma vai daļējas izmaksas gadījumā (t.sk. norādot atteikto atlīdzības summu un detalizēti paskaidrojot atteikuma vai daļējas izmaksas iemeslu) par visiem tiem veselības aprūpes pakalpojumiem, kuru apmaksu Apdrošinātais sākotnēji ir veicis no personīgajiem līdzekļiem, Apdrošinātājam ir jāveic ne vēlāk kā 5 (piecu) darba dienu laikā no nepieciešamo dokumentu saņemšanas dienas.


5. Pušu tiesības un pienākumi
5.1. Apdrošinātāja tiesības un pienākumi
5.1.1. Apdrošinātājam jāsniedz Pakalpojumi šajā Līgumā noteiktajā termiņā, apjomā, kārtībā un atbilstoši šī Līguma prasībām. 
5.1.2. Apdrošinātājam nekavējoties rakstiski jāinformē Apdrošinājuma ņēmējs par tam zināmajiem visiem Līguma izpildes laikā esošajiem vai iespējamajiem sarežģījumiem. Ja Apdrošinātājs nav informējis Apdrošinājuma ņēmēju par visiem tam zināmajiem Līguma izpildes laikā esošajiem vai iespējamajiem sarežģījumiem, Apdrošinātājs apņemas segt tā rezultātā Apdrošinājuma ņēmējam radītos zaudējumus.
5.1.3. Apdrošinātājam ir tiesības saņemt samaksu par kvalitatīviem, termiņā un atbilstoši Līgumā noteiktajam apjomam un kārtībai sniegtiem Pakalpojumiem.
5.2. Apdrošinājuma ņēmēja tiesības un pienākumi
5.2.1. Apdrošinājuma ņēmējam ir pienākums sniegt tā rīcībā esošo objektīvu, pilnīgu un patiesu informāciju par Apdrošināmo, kuru tas vēlas apdrošināt.
5.2.2. Apdrošinājuma ņēmējs apņemas izpildīt Apdrošinātāja norādījumus un veikt darbības, kas nepieciešamas Līguma saistību izpildē saskaņā ar šajā Līgumā noteikto.
5.2.3. Apdrošinājuma ņēmējam ir tiesības kontrolēt Pakalpojumu sniegšanas gaitu, veikt Pakalpojumu sniegšanas kontroles pasākumus un pieprasīt no Apdrošinātāja nepieciešamo informāciju. Ja Apdrošinājuma ņēmējs konstatē, ka Pakalpojums netiek sniegts atbilstoši Līgumā noteiktajam, tas nekavējoties rakstiski informē par to Apdrošinātāju.
5.2.4. Apdrošinājuma ņēmējs ir tiesīgs pieprasīt un saņemt no Apdrošinātāja informāciju par apdrošināšanas periodā veikto atlīdzību izmaksām. Apdrošinātājam informācija jāsniedz ne vēlāk kā 5 (piecu) darbdienu laikā pēc tās pieprasīšanas.
5.2.5. Apdrošinājuma ņēmējam ir jāievēro un atbilstoši Līgumā noteiktajam jāizpilda Līgumā noteiktie samaksas pienākumi.

6. Atbildība un strīdi
6.1. Apdrošināto personu (vismaz triju) pamatotu sūdzību gadījumā par Apdrošinātāja būtisku šī līguma neizpildi, Apdrošinājuma ņēmējam ir tiesības lauzt šo līgumu.
6.2. Šī Līguma 6.1.punktā minēto sūdzību pamatotības izvērtēšanu Puses savstarpēji vienojoties var nodot izskatīšanai ekspertam (Brokerim). Ja Puses nevar 5 darba dienu laikā vienoties par sūdzību pamatotības izvērtēšanas nodošanu ekspertam vai konkrētā eksperta izvēli, galīgo lēmumu pieņem Apdrošinājuma ņēmējs. Ja sūdzību pamatotību ir izvērtējis eksperts, eksperta (Brokera) atzinums Pusēm ir saistošs.
6.3. Ja Līgums tiek izbeigts pamatojoties uz šī līguma 6.1.punktu kopsakarā ar 6.2. punktu, Apdrošinātāja pienākums izmaksāt Apdrošinājuma ņēmējam atkāpšanās naudu 5% apmērā no gada apdrošinājuma prēmijas, kā arī izmaksā kompensāciju par neizmantoto, bet apmaksāto apdrošināšanas periodu;
6.4. Ja Līgumu lauž Apdrošinātājs, tam ir pienākums paziņot par to Pasūtītājam vismaz 3 mēnešus iepriekš; 
6.5. Ja Apdrošinātājs kavē Polises izsniegšanu līguma 2.6.punktā noteiktajā termiņā (pie nosacījuma, ja Apdrošinājuma ņēmējs ir izpildījis savus šajā punkta noteiktos pienākumus), Apdrošinājuma ņēmējs ir tiesīgs prasīt Apdrošinātājam maksāt līgumsodu 0,1% apmērā no kopējās plānotās gada apdrošināšanas prēmijas par katru kavējuma dienu, bet ne vairāk kā 5% no kopējās plānotās gada apdrošināšanas prēmijas.
6.6. Ja Apdrošinātāja ņēmējs kavē maksājumu veikšanu līgumā noteiktajā termiņā, Apdrošinātājs ir tiesīgs prasīt Apdrošinājuma ņēmējam maksāt līgumsodu 0,1% apmērā no termiņā neapmaksātās summas par katru kavējuma dienu, bet ne vairāk kā 5% no termiņā neapmaksātās summas.
6.7. Ja Apdrošinātājs neievēro citus līguma nosacījumus (izņemot Polises izsniegšanas termiņa kavēšanu), Apdrošinājuma ņēmējs ir tiesīgs prasīt, lai Apdrošinātājs maksā Apdrošinājuma ņēmējam līgumsodu 100,00 EUR par katru konstatēto neizpildes gadījumu.
6.8. Ja ir iestājušies apstākļi, kas saskaņā ar līgumu dod Apdrošinājuma ņēmējam tiesības piemērot līgumsodu pret Apdrošinātāju Apdrošinājuma ņēmējs līgumsoda apmēru atrēķina no nākošā veicamā maksājuma bezstrīdus kārtībā.
6.9. Visi strīdi, kas rodas Līguma sakarā starp Pusēm, vispirms tiek risināti savstarpējās sarunās. Ja strīds 30 dienu sarunu laikā nav noregulēts un kāda no Pusēm uzskata, ka tas sarunu gaitā nav iespējams, strīds tiek izšķirts tiesā Latvijas Republikas normatīvajos aktos noteiktajā kārtībā.


7. Grozījumi Līgumā, Līguma pirmstermiņa pārtraukšana
7.1. Visi Līguma grozījumi (pielikumi) ir spēkā tikai tad, ja tie noformēti rakstiski kā Vienošanās pie Līguma un pēc to abpusējas parakstīšanas tie kļūst par Līguma neatņemamu sastāvdaļu. Līguma grozījumi ir pieļaujami saskaņā ar Publisko iepirkumu likuma 61.panta nosacījumiem un šajā līgumā noteiktajos gadījumos.
7.2. Līgums var tikt izbeigts šajā Līgumā noteiktajos gadījumos un kārtībā:
7.2.1. pēc Pušu abpusējas vienošanās;
7.2.2. vienpusīgā kārtā pēc Apdrošinājuma ņēmēja iniciatīvas, ja:
7.2.2.1. iestājušies apstākļi, kas minēti šī līguma 6.1.punktā.
7.2.2.2. līgumu nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
7.2.3. vienpusīgā kārtā pēc Apdrošinātāja iniciatīvas, ja:
7.2.3.1. Apdrošinājuma ņēmējs neveic maksājumus šajā līgumā noteiktā apmērā un termiņos, un pēc atgādinājuma saņemšanas  10 dienu laikā nenovērš šo trūkumu;
7.2.3.2. Apdrošinājuma ņēmējs nepilda citas šajā līgumā noteiktās saistības.
7.3. Pusei, kura ierosina Līguma pirmstermiņa pārtraukšanu par to rakstiski jāpaziņo otrai Pusei ne vēlāk kā trīs (3) mēnešus iepriekš. Šāds paziņojums skaitās saņemts Paziņošanas likumā noteiktajā kārtībā. 
7.4. Laužot Līgumu pirms termiņa (neatkarīgi no apstākļiem) starp Pusēm tiek veikts galīgais norēķins par neizmantotajām prēmijām.


8. Nepārvaramas varas apstākļi
Puses neizvirzīs viens otram pretenzijas, gadījumā, ja iestāsies nepārvaramas varas apstākļi, kas tiešā veidā ietekmē Līguma izpildi, un kuru iestāšanos nebija iespējams paredzēt un novērst.
Puses pēc iespējas nekavējoties, bet ne vēlāk kā 2 (divu) darba dienu laikā rakstiski informē viens otru par šādu apstākļu iestāšanos un veic visus nepieciešamos pasākumus, lai novērstu zaudējumus, kas varētu rasties nepārvaramas varas apstākļu  ietekmē. Nepārvaramas varas iestāšanos Līdzēji apstiprina ar attiecīgu, kompetentu iestāžu izziņu.
Ja nepārvaramas varas apstākļu dēļ Līguma saistības netiek pildītas ilgāk par 2 (divām) nedēļām, katrai Pusei ir tiesības izbeigt Līgumu, par to rakstveidā brīdinot otru Pusi vismaz 5 (piecas) dienas iepriekš. Šajā gadījumā Puse nevar prasīt atlīdzināt zaudējumus, kas radušies Līguma izbeigšanas rezultātā.
Puses tiek atbrīvotas no atbildības par šī Līguma pilnīgu vai daļēju neizpildi, ja tā radusies nepārvaramas varas rezultātā, kas iestājusies pēc Līguma spēkā stāšanās dienas, kuru nebija iespējas ne paredzēt, ne novērst. Par nepārvaramu varu Puses uzskata ugunsgrēkus, dabas katastrofas, militāru agresiju, streikus, grozījumus Latvijas Republikas normatīvajos aktos, valsts institūciju lēmumus un citus nepārvaramas varas izpausmes veidus, kas traucē izpildīt šo Līgumu, un kas nav izveidojušies kā Pušu darbības vai bezdarbības tiešas vai netiešas sekas, un kurus Puses nav paredzējušas un nav varējušas paredzēt, noslēdzot šo Līgumu.

9. Personas datu aizsardzība
Personas datus, kurus Līguma izpildes nolūkā Apdrošinājuma ņēmējs nodevis Apdrošinātājam, vai Apdrošinātājs, guvis no citām personām, Apdrošinātājs veselības apdrošinājuma pakalpojuma sniegšanai, un no Līguma izrietošo saistību izpildei, tai skaitā riska  izvērtēšanai un apdrošināšanas gadījuma atlīdzības noregulēšanai apstrādā saskaņā ar Latvijas Republikas normatīvajiem aktiem, Eiropas Parlamenta un Padomes 2016. gada 27. aprīļa regulu (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula), prasībām;
Līguma izpratnē Apdrošinātājs ir Personas datu pārzinis, kurš apstrādā personas datus atbilstoši  Līguma 4.1.4. punktā noteiktajam mērķim. Apdrošinājuma ņēmējs kā personas datu pārzinis apstrādā to Apdrošināto personu datus, ko tas nodod Apdrošinātājam, ar mērķi izpildīt savas ar šo Līgumu  uzņemtās saistības, un sniedzot Apdrošinātājam šajā Līgumā nepieciešamo informāciju par Apdrošinātajām personām, kas Apdrošinātājam nepieciešama šī Līguma izpildei;
Apdrošinājuma ņēmējs nodod personas datus Apdrošinātājam elektroniski uz Līgumā noteiktā Apdrošinātāja pilnvarotā pārstāvja e-pastu (šifrētā veidā);
Līdzēji nedrīkst tai nodoto personas datu apstrādē iesaistīt trešās personas, izņemot, ja tas nepieciešams no Līguma izrietošo saistību izpildei, kā arī veikt personas datu nodošanu vai nosūtīšanu trešajām personām, kā arī uz trešajām valstīm vai starptautiskajām organizācijām bez saskaņošanas ar Apdrošinājuma ņēmēju.
Apdrošinātājs veic apdrošināto personu datu, tai skaitā īpašu kategoriju personas datu, apstrādi saskaņā ar personu datu aizsardzību regulējošiem normatīvajiem aktiem. Personas datu apstrādes ilgums nedrīkst pārsniegt Apdrošināšanas līguma likumā noteikto prasības noilguma periodu, vai periodu, kurā datu apstrāde tiek veikta saskaņā ar citiem tiesiskiem pamatiem. Apdrošināto personu personas dati tiek dzēsti, beidzoties datu apstrādes periodam.

10. Konfidencialitāte
Konfidenciāla informācija Līguma izpratnē ir visa informācija vai dati, kas attiecas uz Apdrošinājuma ņēmēju, tā darbību un Pakalpojuma ietvaros iegūtā informācija (neatkarīgi no tā, vai tas ir mutiski, rakstveida formā, datu nesējā vai jebkādā citā veidā), ko Apdrošinājuma ņēmējs ir izpaudis Apdrošinātājam vai Apdrošinājuma ņēmēja  vārdā ir izpaudusi kāda trešā persona, vai nonākusi Apdrošinātāja rīcībā, sniedzot Pakalpojumu. 
Apdrošinātājs apņemas neizpaust konfidenciālo informāciju ne saviem darbiniekiem, ne trešajām pusēm, izņemot, uzticoties tādiem saviem darbiniekiem, kuriem tas jāzina Pušu sadarbības labā, un ar kuriem noslēgta vienošanās par konfidenciālās informācijas neizpaušanu, kā arī apņemas segt visus zaudējumus, kas varētu rasties konfidenciālās informācijas izpaušanas gadījumā.
Apdrošinātājs apņemas neizmantot konfidenciālo informāciju jebkādai komerciāla rakstura lietošanai vai arī neizmantot to pašu vai jebkuras trešās puses labā citādi, kā vien ar Apdrošinājuma ņēmēju rakstiski saskaņotā veidā.
Konfidenciālās informācijas izpaušanas aizliegums ir spēkā neierobežotu laiku pēc Līguma termiņa beigām. Puses ir tiesīgas darīt zināmu noteiktu daļu no konfidenciālās informācijas, tajā skaitā, par Līguma eksistenci, ja šādu pienākumu paredz Latvijas Republikas normatīvie akti vai to pieprasa tiesībsargājošās iestādes.

11. Papildu noteikumi
Visi jautājumi, kas nav noteikti šajā līgumā, tiek skatīti atbilstoši spēkā esošajiem normatīvajiem aktiem.
Līgums ir saistošs Pušu tiesību un saistību pārņēmējiem.
Apdrošinātājam nav tiesību nodot Līgumā noteikto saistību izpildi trešajai personai bez Apdrošināšanas ņēmēja rakstiskas piekrišanas.
Parakstot šo Līgumu, abas Puses apliecina, ka ir tiesīgas un pilnvarotas parakstīt šādu satura Līgumu.
Gadījumā, ja kādai no Pusēm mainās rekvizīti, kas var ietekmēt šī Līguma izpildi, tās pienākums ir 3 (trīs) darba dienu laikā informēt otru Pusi par šīm izmaiņām, pretējā gadījumā pretenzijas par Līgumā uzņemto saistību neizpildi vai nepienācīgu izpildi, kas pamatotas ar izmaiņu nepaziņošanu, netiks uzskatītas par saistošām.
Kad kāds no Līguma punktiem zaudē spēku vai ir pretrunā ar jaunizdotajiem normatīvajiem aktiem, tad tas neietekmē pārējo punktu spēkā esamību, bet nepieciešamības gadījumā tie ir maināmi, atbilstoši spēkā esošajiem normatīvajiem aktiem, lai tiktu izpildītas Līgumā noteiktās saistības.
Visi šā Līguma pielikumi, vienošanās, papildinājumi un grozījumi, kas ir parakstīti Pusēm vienojoties ir šā Līguma neatņemama sastāvdaļa.
Pušu atbildīgās  personas un kontaktinformācija:
11.1.1. no Apdrošināšanas ņēmēja  puses: Māris Bluķis, tel. 29889970; Zane Gustava 66154050.
11.1.2. no Apdrošinātāja puses: Aivita Šalme, tel.22025328, aivita.salme@ergo.lv.
12. Nobeiguma jautājumi
12.1. Visi strīdi, nesaskaņas vai prasības, kas līguma izpildes gaitā izcēlušies starp Pusēm, izskatāmi pārrunu ceļā, kad izlīgums netiek panākts, tad - Latvijas Republikas tiesu instancēs, saskaņā ar spēkā esošajiem normatīvajiem aktiem.
12.2. Līgums sagatavots latviešu valodā uz 6 (sešām) lapām un tam pievienots 1.pielikums – Apdrošinātāja piedāvājums.
12.3. Līgums parakstīts ar drošu elektronisko parakstu un glabājas pie katras no Pusēm.


13. Pušu rekvizīti

	APDROŠINĀJUMA ŅĒMĒJS:
VSIA "Šampētera nams"
Reģistrācijas Nr. LV50003000771
Ventspils iela 53-2, LV-1002 
E-pasts: info@sampeteranams.lv
Banka: AS „Swedbank”
Konts: LV36HABA0001401055645
Bankas kods: HABALV22






/K. Krūmiņa/ 



	APDROŠINĀTĀJS:
ERGO Life Insurance SE Latvijas filiāle 
Juridiskā adrese:  Skanstes iela 50, Rīga, LV-1013
Vienotais reģ. Nr. 40103336441
PVN maksātāja Nr. LV40103336441
Banka: AS Luminor Bank Latvijas filiāle
SWIFT kods: RIKOLV2X
Konta Nr.: LV60RIKO0002010090449
Tālr. 67081887
E-pasts: info@ergo.lv 


Veselības apdrošināšanas departamenta direktors Baltijā 
Kaspars Neivalds

